گاڵتەکردن
گاڵتەکردن () زنجیرەیەکی تەلەڤیزیۆنی کۆمیدیای دراما لە لایەن دەیڤ ھۆڵستین دروستکراوە و بۆ یەکەم جار لە ٩ی ئەیلوولی ٢٠١٨ لەسەر شۆتایم پەخشکرا. ئەکتەرانی زنجیرەکە جیم کاری و فڕانک ڵانجێڵا و جودی گریر و کۆڵ ئاڵن و جوڵیەت مۆڕێس و کاتڕین کینەڕن و ھەروەھا دووەم ھاوبەشی نێوان بەڕێوبەر و بەرھەمھێنەری جێبەجێکار میشێڵ گاندری و کاڕییە، کە پێشتر لە فیلمی ڕۆشناییەکی ھەتاھەتایی بۆ مێشکێکی پاکدا پێکەوە کاریان کردبوو. تشرینی یەکەمی ٢٠١٨دا، شۆتایم زنجیرەکەی بۆ وەرزی دووەم نوێکردەوە کە لە ٩ی شوباتی ٢٠٢٠دا بۆ یەکەم جار پەخش دەکرێت.

پێشەکی 
گاڵتەکردن دەکەوێتە کۆڵومبەس (ئۆھایۆ) و دوای جێف پیکیڕیڵۆ دەکەوێت، کە ھەروەھا بە پێشکەشکاری بەرنامەی منداڵان بەڕێز پیکڵز ناسراوە، و لە لایەن منداڵ و دایبابەوە بەنرخە. بەڕێز پیکڵز ھەڵدەستێت بە پێشکەشکردنی بەرنامەیەکی بازرگانی نرخەکەی ملیۆنەھا دۆلارە، بەڵام ئەو بەشێوەیەکی کەسی تووشی تاڵێتی و نەھامەتی دەبێت.

بەرھەمھێنان

پێشخستن 
لە ١٤ی ئەیلوولی ٢٠١٧دا، ئەوە بڵاوبوویەوە کە شۆتایم بۆ بەرھەمھێنان بۆ وەرزی یەکەمی زنجیرەکە داوای دە ئەڵقەی کردووە. زنجیرەکە لە لایەن دەیڤ ھۆڵستین دروستکراوە کە ھەروەھا لەگەڵ جیم کاری و میشێڵ گاندری و جەیسن بەیتمن و جیم گاراڤێنتێ و ڕافی ئادڵن و مایکڵ ئاگیڵار بەرھەمھێنەری جێبەجێکارە. ھۆڵستاین ئەڵقەی پایڵتەکەی نووسیوە و وەک بەڕێوبەری نمایشەکە خزمەتی کردووە و گاندری پایڵتەکەی دەرھێناوە. ٧ی حوزەیرانی ٢٠١٨دا، ئەوە بڵاوبوویەوە کە زنجیرەکە لە ٩ی ئەیلوولی ٢٠١٨ بۆ یەکەم جار پەخش دەکرێت.

لە ١٠ی تشرینی یەکەمی ٢٠١٨دا، ئەوە ڕاگەیەندرا کە شۆتایم زنجیرەکەی بۆ وەرزی دووەم بە دە ئەڵقە نوێکردۆتەوە کە لە ٣ی تشرینی دووەمی ٢٠١٩ بۆ یەکەم جار پەخش دەکرێت. بەھەر حاڵ، لە ئەیلوولی ٢٠١٩دا شۆتایم ڕایگەیاند کە وەرزی دووەم لە ٩ی شوباتی ٢٠٢٠ بۆ یەکەم جار پەخش دەکرێت.

ڕۆڵگێڕان 
لەگەڵ بڵاوبوونەوە زانیاری دەربارەی زنجیرەکە، ئەوەی کە جیم کاری ڕۆڵی سەرەکی دەگێڕێت دڵنیاکرایەوە. لە ١٤ی کانوونی یەکەمی ٢٠١٧دا، ئاوە ڕاگەیەندرا کە کاتڕین کینەڕن بۆ ڕۆڵی سەرەکی ژنانە ھەڵبژێردراوە. لە ٤ی کانوونی دووەمی ٢٠١٨دا، ئەوە بڵاوبووەوە کە فڕانک ڵانجێڵا بۆ ڕۆڵێکی سەرەکیی ئاسایی ھەڵبژێردراوە. لە ١٣ی شوباتی ٢٠١٨دا، ئەوە بڵاوبوویەوە کە جودی گریریش ھەروەھا ھاتۆتە ناو ئەکتەرە سەرەکییەکانەوە. لە ١٥ی ئازار ٢٠١٨دا، ئەوە بڵاوبوویەوە کە جەستن کێڕک بۆ ڕۆڵێکی دووبارەبوو ھەڵبژێردراوە.

سەرچاوەکان

بەستەرە دەرەکییەکان 
 
 

بەرنامە تەلەڤیزیۆنییەکان بە زمانی ئینگلیزی
زنجیرە تەلەڤیزیۆنییە ئەمریکییەکان، دەستپێکردنی ٢٠١٨